
คู่มืออภิปราย “รากฐานพระคัมภีร์” วิชาย่อย 4: สารบบพระคัมภีร์เดิม (พันธสัญญาเดิม)

คำถามเพื่อการอภิปราย


1. สิ่งที่สำคัญที่สุดที่ท่านได้เรียนรู้ในบทเรียนนี้คืออะไร?  หรือมีสิ่งหนึ่งสิ่งใดหรือไม่ในบทเรียนนี้ที่ท่านยังไม่ค่อยเข้าใจ?


2. จงบรรยายสถานการณ์ที่ท่านอาจนำการวิเคราะห์ประเด็นสำคัญมาใช้เพื่อหาแนวทางและความเข้าใจลึกซึ้งสำหรับเรื่องที่ท่านกังวลใจเป็นการส่วนตัว


3. ท่านเคยรู้สึกว่าเป็นการยากที่จะเชื่อเหตุการณ์ต่าง ๆ ในประวัติศาสตร์ที่บันทึกไว้ในพระคัมภีร์หรือไม่?  เหตุใดคริสเตียนจึงควรเชื่อในเหตุการณ์เหนือธรรมชาติที่บันทึกในพระคัมภีร์เดิม?


4. ความเข้าใจในการตามรอยเหตุการณ์ต่าง ๆ ในพระคัมภีร์ผ่านยุคสมัยช่วยเพิ่มความเข้าใจของท่านในพระคัมภีร์อย่างไร? 


5. จงยกตัวอย่างให้เห็นว่า การรู้ถึงเจตนาของผู้เขียนสามารถช่วยท่านให้เข้าใจพระคัมภีร์ดียิ่งขึ้นได้อย่างไร? 


6. ในวรรณกรรมวิเคราะห์ ท่านสามารถหลีกเลี่ยงการใช้ตรรกะผิดเพี้ยนเกี่ยวกับผู้เขียน ผู้รับสาร และเอกสารได้อย่างไร?


7. พระคัมภีร์คล้ายคลึงกับหนังสืออื่น ๆ ในลักษณะใด และแตกต่างจากหนังสืออื่น ๆ ในลักษณะใด?  ความคล้ายคลึงและความแตกต่างเหล่านี้น่าจะส่งผลต่อวิธีการอ่านของท่านอย่างไร? 

8. ท่านจะบรรยายวิธีที่ท่านเคยใช้พระคัมภีร์เดิมในอดีตอย่างไร?

9. ท่านคิดว่าท่านจำเป็นต้องเปลี่ยนแปลงวิธีการที่ท่านศึกษาและประยุกต์ใช้พระคัมภีร์เดิมอย่างไรบ้าง?

10. ท่านมีทัศนคติอย่างไรต่อสิทธิอำนาจและการปราศจากข้อผิดพลาดของพระคัมภีร์เดิม?



ข้อความสำคัญเพื่อการทบทวน:
ในบทเรียนนี้ เราได้ศึกษาว่าสารบบพระคัมภีร์เดิมชี้นำเราอย่างเจาะจงอย่างไรภายในพันธสัญญาของพระเจ้า และเราจะพบการชี้นำนั้นได้อย่างไร  คำสอนของพระคัมภีร์เดิมมาถึงประชากรของพระเจ้าในสามลักษณะสำคัญ ได้แก่ (1) ในฐานะเป็น “กระจก” (2) ในฐานะเป็น “หน้าต่าง” และ (3) ในฐานะเป็น “รูปภาพ”

กรณีศึกษา:
เมื่อซูซานศึกษาพระคัมภีร์สำหรับการเฝ้าเดี่ยว เธอจะพิจารณาข้อความนั้นโดยมองหาเจตนาดั้งเดิมของผู้เขียนแทบทุกครั้ง  เมื่อประยุกต์ใช้กับชีวิตส่วนตัว เธอก็ประยุกต์นัยยะที่ผู้เขียนเจตนาสื่อออกมา และส่วนใหญ่ก็ไม่ได้อยู่บนพื้นฐานของคำถามที่ตัวเธอเองมี  แต่บ่อยครั้ง เธออ่านพระคัมภีร์ก็เพื่อรับรู้ข้อเท็จจริงของพระคัมภีร์  ยิ่งกว่านั้น เธอแทบจะไม่เคยศึกษาว่าข้อความต่าง ๆ เชื่อมโยงกับตัวบุคคลและราชกิจของพระคริสต์อย่างไร ยกเว้นตอนที่เธอกำลังอ่านพระคัมภีร์ใหม่ ซึ่งกล่าวถึงพระคริสต์อย่างเจาะจง 

คำถามเพื่อการสะท้อนคิด

1. จงตรวจสอบชีวิตการเฝ้าเดี่ยวของท่านเอง  ท่านมีแนวโน้มหรือไม่ที่จะพึ่งพาแนวทางใดแนวทางหนึ่งเป็นพิเศษ เพื่อทำความเข้าใจพระคัมภีร์เดิม?  จงอภิปรายประเด็นนี้กับเพื่อนที่ท่านเชื่อใจและในกลุ่มที่เรียนพร้อมกับท่าน
2. การพึ่งพาสารบบพระคัมภีร์เดิมในฐานะเป็น “กระจก” มากเกินไป อาจก่อให้เกิดอันตรายอย่างไรได้บ้าง?
3.  การพึ่งพาสารบบพระคัมภีร์เดิมในฐานะเป็น “หน้าต่าง” มากเกินไป อาจก่อให้เกิดอันตรายอย่างไรได้บ้าง?
4. การพึ่งพาสารบบพระคัมภีร์เดิมในฐานะเป็น “รูปภาพ” มากเกินไป อาจก่อให้เกิดอันตรายอย่างไรได้บ้าง?
5. หากท่านพบว่าตนเองตกอยู่ในอันตรายใด ๆ ที่กล่าวถึงข้างต้นนี้:
ก.	แนวโน้มดังกล่าวนี้อาจเป็นผลมาจากพรสวรรค์ของท่านอย่างไร?
ข.	แนวโน้มดังกล่าวนี้อาจได้รับการส่งเสริมโดยลักษณะเฉพาะและความคาดหวังของชุมชนผู้เชื่อของท่านอย่างไร?
ค.	แนวโน้มดังกล่าวนี้อาจเป็นผลมาจากลักษณะเฉพาะของวัฒนธรรมของท่านอย่างไร?
งานภาคปฏิบัติ

· หากท่านต้องพบว่าตนเองตกอยู่ในอันตรายใด ๆ ที่กล่าวถึงข้างต้นนี้ จงเขียนบางแนวคิดเกี่ยวกับว่าจะเอาชนะแนวโน้มดังกล่าวได้อย่างไร
· จงเขียนรายการคำถามที่ท่านจะถามตนเองเมื่อท่านอ่านพระคัมภีร์—อันเป็นรายการคำถามที่อาจช่วยท่านให้หลีกเลี่ยงอันตรายเหล่านี้ได้ 
· จงอภิปรายแนวคิดเหล่านี้กับเพื่อนที่ท่านเชื่อใจหรือกับกลุ่มที่เรียนพร้อมกับท่าน

